

# ŠIAULIŲ MIESTO SAVIVALDYBĖS BIUDŽETINĖ ĮSTAIGA

# ŠIAULIŲ RAGAINĖS PROGIMNAZIJA

2021 METŲ II KETVIRČIO FINANSINIŲ ATASKAITŲ RINKINIO

AIŠKINAMASIS RAŠTAS

2021 m. rugpjūčio 18 d.

**I. BENDROJI DALIS**

Šiaulių miesto savivaldybės biudžetinė įstaiga Šiaulių Ragainės progimnazija - biudžetinė įstaiga, kodas 190531756, buveinės adresas – Tilžės g. 85, LT-78113, Šiauliai.

Šiaulių Ragainės progimnazijos pagrindinė vykdoma veikla – priešmokyklinis, pradinis ir pagrindinis ugdymas. 2021 m. birželio 30 d. įstaigoje dirbo 57 darbuotojai, iš jų: pedagoginių darbuotojų – 35, kiti darbuotojai – 22.

Šiaulių miesto savivaldybės biudžetinė įstaiga Šiaulių Ragainės progimnazija sudaro ir teikia atskirus žemesniojo lygio finansinių ataskaitų ir biudžeto vykdymo ataskaitų rinkinius. 2021 m. II ketvirčio finansinių ataskaitų rinkinys sudarytas pagal 2021 m. birželio 30 d. duomenis.

Šiaulių Ragainės progimnazija filialų ir struktūrinių padalinių neturi.

Šiaulių Ragainės progimnazija finansinėse ataskaitose pateikiami duomenys išreikšti Lietuvos Respublikos piniginiais vienetais - eurais.

**II. APSKAITOS POLITIKA**

**Bendrieji apskaitos principai, metodai ir taisyklės**

Teikiame nuorodą į paskutinį finansinių ataskaitų rinkinį, kuriame buvo aprašyta apskaitos politika – 2020 metų finansinių ataskaitų rinkinys.

**III. PASTABOS**

Finansinės būklės ataskaitoje informacija pateikta pagal 2021 metų birželio 30 d. duomenis ir lyginamoji praėjusių finansinių metų paskutinės dienos informacija.

**1. Nematerialusis turtas**

2021 m. birželio 30 d. ilgalaikio nematerialiojo turto įsigijimo savikaina yra 1238, 01 Eur, sukauptas nusidėvėjimas – 1027,91 Eur, likutinė vertė –210,10 Eur.

**2. Ilgalaikis materialus turtas**

2021 m. birželio 30 d. ilgalaikio materialaus turto, naudojamo įstaigos veikloje įsigijimo savikaina yra 510815,04 Eur, sukauptas nusidėvėjimas – 269239,22 Eur, likutinė vertė – 241575,82 Eur. Per II ketvirtį nurašyto (perduoto) turto nebuvo.

**3. Ilgalaikis finansinis turtas**

Įstaiga ilgalaikio finansinio turto neturi - 0,00 Eur.

**4. Biologinis turtas**

Įstaiga biologinio turto neturi - 0,00 Eur.

**5. Trumpalaikis turtas**

Įstaigos trumpalaikis turtas per ketvirtį sudarė – 87007,64 Eur.

**6. Išankstiniai apmokėjimai**

Įstaigos išankstiniai mokėjimai per ketvirtį sudarė – 3350,00 Eur.

**7. Per vienus metus gautinos sumos**

Gautinos sumos sudaro – 76425,58 Eur.

**8. Pinigai ir pinigų ekvivalentai**

Ataskaitinio laikotarpio pabaigoje pinigų likutis banko atsiskaitomojoje sąskaitoje – 7046,66 Eur.

**9. Trumpalaikiai įsipareigojimai**

Trumpalaikės mokėtinos sumos - tai tiekėjams mokėtinos sumos – 10238,99 Eur, sukauptos mokėtinos sumos – 59626,03 Eur, su darbo santykiais susiję įsipareigojimai – 136,94 Eur.

**10. Pagrindinės veiklos pajamos**

Pagrindinės veiklos pajamos 2021 m. birželio 30 dienai – 615018,68 Eur. Veiklos pajamas sudaro finansavimo pajamos – 611746,66 Eur bei pagrindinės veiklos kitos pajamos – 3272,02 Eur. Veiklos pajamų sumažėjimo priežastis yra veiklos ribojimai dėl COVID-19 situacijos.

**11. Pagrindinės veiklos sąnaudos**

Pagrindinės veiklos sąnaudos per ataskaitinį laikotarpį – 615210,07 Eur. Didžiąją dalį šių sąnaudų per ketvirtį sudarė darbo užmokesčio, socialinio draudimo ir atostogų rezervo sąnaudos – 549189,99 Eur.

**12. Pagrindinės veiklos perviršis ar deficitas**

Pagrindinės veiklos deficitą sudaro – 191,39 Eur.

Per ataskaitinį laikotarpį apskaitos politikos keitimo, klaidų taisymo, neapibrėžtų įsipareigojimų, reikšmingų įvykių ir turto pokyčių nebuvo.

Neapibrėžtų įsipareigojimų ir neapibrėžtų turto pokyčių per ataskaitinį laikotarpį nebuvo.

Sprendimų dėl teisinių ginčų nėra.

Reikšmingų įvykių po paskutinės tarpinio ataskaitinio laikotarpio dienos nebuvo.

Direktorė Dinara Vitkuvienė

Šiaulių miesto savivaldybės Švietimo centro

Centralizuotos buhalterinės apskaitos padalinio

vyriausioji buhalterė Stanislava Vaičiulienė

Ataskaitas rengė:

Šiaulių miesto savivaldybės Švietimo centro

Centralizuotos buhalterinės apskaitos padalinio buhalterė

Viktorija Saročkienė, tel. +370 610 34361